

# MANDAT – NJFF Østfolds kvinneutvalg

# (vedtatt av regionstyret 7-3-22).

## MANDAT

Gjentatte landsmøter har besluttet at rekruttering av kvinner skal være en særsatsing i organisasjonen. Målgruppen til NJFFs kvinnesatsing skal være jakt-, fiske- og friluftsinteresserte kvinner. Det skal legges særlig til rette for å nå de kvinner som tar jegerprøven, eller deltar på annen kursvirksomhet i regi av NJFF. For å øke forståelsen for kvinners inkludering i et høstingsbasert friluftsliv, er også samfunnet i sin helhet målgruppe.

NJFF Østfolds kvinneutvalg skal:

* Fokusere spesielt på arrangementer og tiltak som stimulerer kvinner til å delta i NJFFs øvrige arrangementer.
* Gjøre sine kvinnelige medlemmer best mulig rustet til å delta aktivt i NJFF uten behov for tilrettelegging.
* Øke forståelsen for at kvinnesatsingen og kvinneaktivitetene er ment som et springbrett til videre utvikling i NJFF, og ikke bygge en egen organisasjon innad i organisasjonen.
* Være bindeledd mellom lokallagskvinnekontaktene og regionstyret.
* Videreformidle relevant informasjon fra sentralleddet til lokallagskvinnekontaktene.
* Arrangere årlige samlinger/møter for kvinnekontaktene i lokalforeningene.

## SAMMENSETNING

Utvalget ledes av regionlagets kvinnekontakt. Kvinnekontakten velger minst tre utvalgsmedlemmer fra regionlagets lokalforeninger.

## RAPPORTERING

Utvalget rapporterer løpende sitt arbeid til regionlagets styremøter via kvinnekontakten eller dennes stedfortreder.

Utvalget skal årlig lage en kort årsoppsummering som leveres til regionlagets årsmelding.

## MØTER OG REPRESENTASJON

Kvinnekontakten (eller stedfortreder fra utvalget) deltar på de møter og samlinger vedrørende kvinnearbeidet som er relevant.

## ENGASJEMENT OG KOMPENSASJON

Det utbetales ikke økonomisk kompensasjon for engasjement i utvalget, men direkte reisekostnader refunderes i hht. Statens satser.

## KAPASITET

Utvalget har selv ansvar for til enhver tid å vurdere og rapportere om de tildelte oppgaver er gjennomførbare for utvalget.